তারা (বৌদ্ধধর্ম)
তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।
সীতা
সীতা (দেবনাগরী: सीता , অর্থ "হলরেখা") হিন্দু মহাকাব্য "রামায়ণের" কেন্দ্রীয় বা প্রধান নারী চরিত্র যিনি জনকপুরে (বর্তমানে মিথিলা, নেপাল) জন্মগ্রহণ করেন। হিন্দু বিশ্বাস অনুযায়ী তিনি ছিলেন হিন্দু অবতার শ্রী রামের (বিষ্ণুর সপ্তম অবতার) সঙ্গী এবং শক্তিরূপা লক্ষ্মীর অবতার, এবং ধনসম্পদের দেবী ও বিষ্ণুর পত্নী। হিন্দুসমাজে তাকে আদর্শ স্ত্রী তথা আদর্শ নারীর উদাহরণ হিসেবে মনে করা হয়। সীতা মূলত তার উৎসর্গীকরণ, আত্মবিসর্জন, সাহসিকতা এবং বিশুদ্ধতার জন্যে পরিচিত হয়।